CELEX: 62021CN0587
Language: el
Date: 2021-09-23 00:00:00
Title: Υπόθεση C-587/21 P: Αναίρεση που άσκησε στις 23 Σεπτεμβρίου 2021 ο DD κατά της αποφάσεως που εξέδωσε το Γενικό Δικαστήριο (τέταρτο τμήμα) στις 14 Ιουλίου 2021 στην υπόθεση T-632/19, DD κατά FRA

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/8
            
         
      Αναίρεση που άσκησε στις 23 Σεπτεμβρίου 2021 ο DD κατά της αποφάσεως που εξέδωσε το Γενικό Δικαστήριο (τέταρτο τμήμα) στις 14 Ιουλίου 2021 στην υπόθεση T-632/19, DD κατά FRA
      (Υπόθεση C-587/21 P)
      (2022/C 37/13)
      Γλώσσα διαδικασίας: η αγγλική
      
         Διάδικοι
      
      
         Αναιρεσείων: DD (εκπρόσωπος: N. Lorenz, Rechtsanwältin)
      
         Αντίδικος κατ’ αναίρεση: Οργανισμός Θεμελιωδών Δικαιωμάτων της Ευρωπαϊκής Ένωσης
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει στο σύνολό της την αναιρεσιβαλλόμενη απόφαση,
               
            
                  —
               
               
                  κατά συνέπεια,
                  
                              —
                           
                           
                              να ακυρώσει την απόφαση του Διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης (στο εξής: FRA) της 19ης Νοεμβρίου 2018, με την οποία απορρίφθηκε η αίτηση που υπέβαλε ο αναιρεσείων βάσει του άρθρου 90, παράγραφος 1, του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης·
                           
                        
                              —
                           
                           
                              εφόσον τούτο απαιτείται, να ακυρώσει την από 12 Ιουνίου 2018 απόφαση του Διευθυντή του FRA, η οποία παρελήφθη στις 13 Ιουνίου 2018 και με την οποία απορρίφθηκε το αίτημα που υπέβαλε ο αναιρεσείων βάσει του άρθρου 90, παράγραφος 2, του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης κατά της ως άνω αποφάσεως της 19ης Νοεμβρίου 2019·
                           
                        
                              —
                           
                           
                              να επιδικάσει στον αναιρεσείοντα χρηματική ικανοποίηση για την ηθική βλάβη την οποία υπέστη, όπως αυτή εκτίθεται στην ασκηθείσα αναίρεση, η οποία υπολογίζεται ex aequo et bono σε 100 000 ευρώ·
                           
                        
                              —
                           
                           
                              να καταδικάσει τον FRA στα δικαστικά έξοδα.
                           
                        
            
         Λόγοι αναιρέσεως και κύρια επιχειρήματα
      
      Νομικό σφάλμα και παραμόρφωση αποδεικτικών στοιχείων σχετικά με τα εκτεθέντα πραγματικά περιστατικά.
      Νομικό σφάλμα και παραβίαση της αρχής της ασφάλειας δικαίου σχετικά με τον πρώτο ισχυρισμό περί παρανομίας.
      Νομικό σφάλμα, παραβίαση της αρχής του δεδικασμένου, ανεπαρκής αιτιολογία, παράλειψη αποφάνσεως επί προβληθέντος ισχυρισμού και παραμόρφωση αποδεικτικών στοιχείων σχετικά με τον δεύτερο ισχυρισμό περί παρανομίας.
      Νομικό σφάλμα, πρόδηλο σφάλμα εκτιμήσεως και ανεπαρκής αιτιολογία σχετικά με τον τρίτο ισχυρισμό περί παρανομίας.
      Νομικό σφάλμα, παραμόρφωση αποδεικτικών στοιχείων, πρόδηλο σφάλμα εκτιμήσεως, ισχυρισμός ότι το Γενικό Δικαστήριο ενήργησε ultra vires και ultra petita, ισχυρισμός ότι το Γενικό Δικαστήριο κακώς απέρριψε την πρόταση του αναιρεσείοντος να προσκομίσει κατόπιν σχετικής προσκλήσεως κρίσιμο έγγραφο και ανεπαρκής αιτιολογία σχετικά με τον τέταρτο ισχυρισμό περί παρανομίας.
      Νομικό σφάλμα, ανεπαρκής αιτιολογία, εσφαλμένη υπαγωγή των πραγματικών περιστατικών στον νομικό κανόνα, παραμόρφωση αποδεικτικών στοιχείων και πρόδηλο σφάλμα εκτιμήσεως σχετικά με τον πέμπτο ισχυρισμό περί παρανομίας.
      Νομικό σφάλμα, παραμόρφωση αποδεικτικών στοιχείων, παράλειψη αποφάνσεως επί προβληθέντος ισχυρισμού, εσφαλμένη υπαγωγή των πραγματικών περιστατικών στον νομικό κανόνα, ισχυρισμός ότι το Γενικό Δικαστήριο ενήργησε ultra petita, ισχυρισμός ότι το Γενικό Δικαστήριο κακώς απέρριψε το αίτημα του αναιρεσείοντος να προσκομισθεί κρίσιμο έγγραφο, ελλιπής εξέταση της προσφυγής-αγωγής και του προβληθέντος από τον αναιρεσείοντα ισχυρισμού περί παρενοχλήσεως σχετικά με τον έκτο ισχυρισμό περί παρανομίας.
      Νομικό σφάλμα σχετικά με το κεφάλαιο περί πραγματικής ζημίας και αιτιώδους συνδέσμου.